4 “Etsoe, bonang! letsatsi lea tla le chesang joaloka sebōpi,+ ’me bohle ba iketelletsang pele le bohle ba etsang bokhopo ba tla ba joaloka litlhaka.+ Ka sebele letsatsi le tlang le tla ba timetsa,” ho boletse Jehova oa mabotho, “hoo le ke keng la ba siela leha e le motso kapa lekala.+ 2 Ka sebele ho lōna ba tšabang lebitso la ka letsatsi la ho loka le tla khanya,+ le e-na le pholiso mapheong a lona;+ le tla ea ’me le tile fatše joaloka manamane a nontšitsoeng.”+ 3 “Ka sebele le tla hatakela ba khopo, kaha ba tla ba joaloka phofo tlas’a bohato ba maoto a lōna ka letsatsi leo ka lona ke nkang bohato,”+ ho boletse Jehova oa mabotho. 4 “Hopolang molao oa mohlanka oa ka Moshe oo ke ileng ka mo laela oona Horebe malebana le Baiseraele bohle, esita le melao ea tsamaiso le liqeto tsa boahloli.+ 5 “Bonang! Ke romela moprofeta Elia+ ho lōna pele ho tla letsatsi le leholo le le tšosang la Jehova.+ 6 O tla khutlisetsa lipelo tsa bo-ntate ho bara, ’me a khutlisetse lipelo tsa bara ho bo-ntate; e le hore ke se ke ka tla ’me ka otla lefatše ka ho le nehela timetso.”+ (Qetello ea phetolelo ea Mangolo a Seheberu le a Searame,e tla lateloa ke ea Mangolo a Segerike a Bakreste)